marsh-mellow/hindi_wikipedia huggingface dataset:
द्राविड़ देश संप्रति मद्रास से कन्याकुमारी तक माना जाता है, परंतु प्राचीन ग्रंथों के प्रमाणों से विंध्य पर्वत के दक्षिण में स्थित भारत का विभाग द्राविड़ देश माना जाता है अथवा केवल द्राविड़ ब्राह्मणों का मद्रास से कन्याकुमारी तक का प्रदेश और महाराष्ट्र, गुर्जर आदि द्राविड़ ब्राह्मणों का विंध्य पहाड़ का दक्षिण प्रदेश मानना उचित होगा।

द्राविड़ ब्राह्मणों के पाँच भेद होने से पंचद्राविड़ शब्द प्रचलित हुआ है। वे भेद है - कर्णाट, तैलंग, गुर्जर, मध्यदेशग (महाराष्ट्र) और द्राविड़ (स्कं., सै.खं.उ.)। ब्राह्मणों के ये भेद देशों के नाम से हुए हैं। पंचद्राविड़ ब्राह्मणों में भी अनेक भेद प्रसिद्ध हैं जैसे महाराष्ट्र ब्राह्मणों में चित्तपावन, (कोंकणस्थ), देशस्थ, कह्राड़े, देवरुखे आदि। पंचद्राविड़ ब्राह्मणों में कृष्ण यजुर्वेद की अनेक शाखाओं से तथा सूत्रों के ब्राह्मण मिलते हैं, जैसे तैत्तिरि, आपस्तंब बौधायन आदि। एवं शुक्ल यजुर्वेद की कण्व और माध्यंदिन, सामवेद की रामायणी कौथुमी आदि अनेक शाखाएँ उपलब्ध हैं। अथर्ववेद की परंपरा से अध्ययन करनेवाले और शुद्ध अथर्ववेदी ब्राह्मण प्राय: पंचद्राविड़ों में मिलते हैं।

श्रेणी:भारत का भूगोल
पंच परमेश्वर प्रेमचंद की महत्वपूर्ण कहानियों में से एक है। यह सन् १९१६ में सरस्वती पत्रिका में प्रकाशित हुई थी। आरम्भ में इस कहानी का मूल नाम पंचायत था परन्तु महावीर प्रसाद द्विवेदी ने इसका नाम बदलकर पंच परमेश्वर रखा और इसी नाम से इसे सरस्वती में छापा। इसके पहले प्रेमचंद का एक रहस्य उपन्यास धारावाहिक रूप से १९०३ में प्रकाशित हुआ था लेकिन वह पूरा प्रकाशित नहीं हो सका था और उसको रोक देना पड़ा था। 

श्रेणी:प्रेमचंद
श्रेणी:कहानी
सन्दर्भ

पंचप्रमेश्वर कहानी अलगू चौधरी और जुम्मन शेख नामक दो मित्रों की कहानी है ।

बाहरी कड़ियाँ
पंच परमेश्वर सम्पूर्ण कहानी
150पंच परमेष्ठी
पंच परमेष्ठी जैन धर्म के अनुसार सर्व पूज्य हैं। परमेष्ठी उन्हें कहते है हैं जो परम पद स्थित हों। यह पंच परमेष्ठी हैं-
 अरिहन्त : जो दिव्य शरीर में स्थित रहते हैं। जिन्होंने चार घातिया कर्मों का नाश कर दिया हो
 सिद्ध : जो शरीर रहित हैं जिन्होंने सभी कर्मों का नाश कर दिया है। सिद्ध परमेष्ठी के मुख्य आठ गुण होते हैं।
 आचार्य परमेष्ठी- मुनि संघ के नेता। इनके छत्तीस मूल गुण होते हैं।
 उपाध्याय परमेष्ठी- जो नए मुनियों को ज्ञान उपार्जन में सहयोग करते हैं।
 मुनि

 णमोकार मंत्र 

णमोकर मंत्र

जैन धर्म के सबसे मुख्य मंत्र 'णमोकार मंत्र' में पंच परमेष्ठी को नमस्कार किया जाता है।
णमो अरिहंताणं। णमो सिद्धाणं। णमो आइरियाणं।
णमो उवज्झायाणं। णमो लोए सव्वसाहूणं॥
अर्थात अरिहंतों को नमस्कार, सिद्धों को नमस्कार, आचार्यों को नमस्कार, उपाध्यायों को नमस्कार, सर्व लोक के साधुओं को नमस्कार।

 सन्दर्भ 

 संदर्भ सूची 
 
 
 

श्रेणी:जैन धर्म
पंच पल्लव (शाब्दिक रूप से "पांच पत्ते") भारत में मराठा संस्कृति द्वारा देवक (कुलदेवता) के रूप में उपयोग किए जाने वाले पांच अलग-अलग पत्तों का एक अनुष्ठान वर्गीकरण है।

पंच पल्लव को देवक के रूप में धारण करने वाले कुलों में, इसका उपयोग विवाह, अंतिम संस्कार और अन्य महत्वपूर्ण संस्कारों के लिए किया जाता है।

इस्तेमाल की जाने वाली ये पांच पत्तियां आम तौर पर हिंदू मान्यता में सम्मानित पेड़ों से होती हैं, जैसे कलंब, रुई, अगड़ा और ऊम्बर। विशिष्ट वर्गीकरण इलाके और उपलब्धता से भिन्न होता है।

पंचपल्लव - पंचगव्य - पंचामृत 

पंचपल्लव -  हेमाद्रो ब्रह्मांडपुराणे - अश्वत्थोदुम्बरप्लक्षचूतन्यग्रोधपल्लवा: । पंचभंगा इति ख्याता: सर्वकर्मसु शोभना: । पंचभंगा पंचपल्लवा: । -- हेमाद्रि में ब्रह्माण्ड पुराण से कहा है कि , पीपर, गूलर, प्लक्ष, आम और बर की डारें पंचपल्लव कहलाती हैं। इस श्लोक में पंचभंगा ऐसा पाठ आया है। जिसका पंचपल्लव अर्थ है, ये सब कामों में उपयुक्त हैं।

पंचगव्य - तत्रैव स्कांदे - गोमुत्रं, गोमयं, क्षीरं, दधि, सर्पिर्यथाक्रमम। -- हेमाद्रि में स्कन्दपुराण से कहा है कि  गोमूत्र, गोबर,  दूध,  दही  और गऊ का ही सर्पि ये पंचगव्य कहलाते हैं।   विष्णुधर्म में कहा है कि , जितना पंचगव्य बनाना हो उसका आधा अंश तो गोमूत्र लेना चाहिए, तीन-तीन भाग गोबर और दूध का होना चाहिए, दो भाग दही और एक भाग घृत तथा शेष कुशजल होना चाहिए। विष्णुधर्म में लिखा हुआ है कि , गायत्री मंत्र बोलकर गोमूत्र तथा 'गंधद्वारां' इस मंत्र को बोलकर गोबर एवम 'आप्यायस्व' इस मंत्र से दूध तथा 'दधिक्रवनो' इस मंत्र से दही और 'शुक्रमसि' से घी  और 'देवस्व त्वा' से कुश का पानी मिलाना चाहिए। ऊपर कही हुई पांचों चीजों से पंचगव्य बनता है।

पंचामृत - हेमाद्रौ शिवधर्मे पंचामृतम दधि, क्षीरम, सिता, मधु, घृतं समृतम। -- हेमाद्रि में शिवधर्म से बतलाया है कि दही, दूध, खांड, शहद और घी ये पांचों मिलकर पंचामृत कहाते हैं।

मधुरत्रय - मदनरत्न ग्रंथ में कात्यायन का वचन है कि घी, दूध और शहद इन तीनों को मधुरत्रय कहते हैं।

षडरस - मदनरत्न ग्रंथ में ही भविष्य का वचन रखा है कि मधुर, अम्ल, लवण, कषाय, तिक्त, कटुक ये छ: रस कहे गए हैं।
सन्दर्भ
   :     .  . . .     , 1996. , .  153
  , 1901. .  .      , 1903.  . 1 . 99. 

श्रेणी: मराठी शब्द
श्रेणी: भारतीय संस्कृति
पंच फोड़न या पंच फोरन, मसालों का एक मिश्रण है जो दक्षिण एशिया में बहुत लोकप्रिय है। यह विशेष रूप से बंगाल, पूर्वी भारत, बांग्लादेश  और दक्षिणी नेपाल में बहुत प्रचलित है। इसका प्रयोग विशेषतः दाल और अचार बनाने में होता है। परम्परागत रूप से, पंच फोड़न का उपयोग सब्जियों, चिकन करी, मछली, दाल, शुकतो और अचारों में किया जाता है। पंच फोड़न में मसालों को सदा बिना पीसे ही उपयोग किया जाता है। 

पंच फोड़न में सभी मसालों के साबुत बीज होते हैं। आमतौर पर, पंच फोड़न में मेथी दाना (मेथी के बीज), कलौंजी (निगेला बीज या मंगलरी), जीरा, राई (काली सरसों के बीज) और सौंफ बराबर भागों में होते हैं। कुछ रसोइये मेथी के बीजों को कम मात्रा में उपयोग करना पसंद करते हैं, क्योंकि इनका स्वाद हल्का कड़वा होता है।

बंगाल में, कभी-कभी पंच फोड़न को सरसों के बजाय अजमोदा (राधूनी) के साथ बनाया जाता है। पश्चिम में, जहां अजमोद का मिलना थोडा कठिन होता है, वहाँ कुछ रसोइये इसके स्थान  पर कुछ कुछ समान स्वाद वाली अजवाइन के बीज का प्रयोग करते है।

ओड़िया, मैथिली, नेपाली और बंगाली व्यंजनों की परम्परा में, पंच फोड़न को आमतौर पर सरसों के तेल या घी में तला जाता है, जिसे "तड़का" या 'बघार' भी कहते हैं।

इन्हें भी देखें
गरम मसाला

श्रेणी:मसाले
पंच बीट २०१९ की एक हिंदी प्रेमकहानी ड्रामा वेब सीरीज़ है, जिसे विकास गुप्ता ने बनाया है। इसमें हर्षिता गौर, ख़ुशी जोशी, सिद्धार्थ शर्मा और प्रियांक शर्मा मुख्य भूमिकाओं में काम किया है। ये वेब सीरीज़ १४ फरवरी २०१९ से एएलटी बालाजी पर शुरू हुई। इसे अधिकतर नकारात्मक समीक्षाएँ मिली।

कलाकार
 हर्षिता गौर  दिव्यंका
 ख़ुशी जोशी  पद्मिनी
 सिद्धार्थ शर्मा  रणबीर
 प्रियांक शर्मा  राहत
 काजोल त्यागी  लारा
 निखिल भांबरी  अदीश 
 अमद मिंटू  रॉय 
 मृण्मई कोलवलकर  बंसुरी 
 जयति भाटिया  मिस गायत्री बोस 
 समीर सोनी  राजबीर 
 निकी वालिया  माया

सन्दर्भ

बाहरी कड़ियाँ
 एएलटीबालाजी पर पंच बीट 
 

श्रेणी:२०१९ की टेलीविजन फ़िल्में
श्रेणी:हिंदी भाषा की वेब श्रृंखला
300पंच महलपंच महल मुगल सम्राट अकबर द्वारा निर्मित एक महल है। यह फतेहपुर सीकरी में स्थित है। इस चार मंजिले महल की वास्तुकला किसी बौद्ध मन्दिर से प्रेरित प्रतीत होती है। इसमें कुल १७६ खम्भे हैं, जिनमें से ८४ भूतल पर, ५६ प्रथम तल पर और २० तथा १२ खम्भे क्रमशः द्वितीय तथा तृतीय तल पर हैं। अन्तिम तल पर ४ खम्भे हैं, जिनके ऊपर एक छतरी स्थित है। महल के सामने अनूप तालाब नामक एक ताल भी स्थित है।

 सन्दर्भ 
:      , -339

श्रेणी:महल
श्रेणी:फतेहपुर सीकरी
श्रेणी:मुगल वास्तुकला
पंच रथ (पांच रथ या पांडव रथ या ऐंथिनाई कोविल) भारत के तमिलनाडु राज्य के चेंगलपट्टू जिले में बंगाल की खाड़ी के कोरोमंडल तट पर महाबलीपुरम में एक स्मारक परिसर है। पंच रथ अखंड भारतीय रॉक-कट वास्तुकला(शैल-चित्र का एक प्रकार) का एक उदाहरण है। ऐसा अनुमान है कि इस परिसर को आरंभ में राजा नरसिम्हावर्मन प्रथम (630-668 ई.पू.) के शासनकाल के दौरान बनाया था। यह परिसर भारतीय पुरातत्व सर्वेक्षण (एएसआई) के अंतर्गत माना जाता है। इसे यूनेस्को द्वारा 1984 में महाबलीपुरम में स्मारकों के समूह के रूप में अंकित यूनेस्को विश्व विरासत स्थल का भाग भी माना गया। पंचरथ परिसर में पाँच में से प्रत्येक स्मारक एक रथ जैसी दिखाई देती है। इनमें से प्रत्येक को ग्रेनाइट के एक ही लंबे पत्थर पर उकेरा गया है, जो उत्तर-दक्षिण दिशा में थोड़ा-सा झुका हुआ है। इन बनी हुई संरचनाओं का नाम महाभारत के प्रसिद्ध चरित्र पाँच पांडवों तथा उनकी पत्नी द्रौपदी के नाम पर रखा गया है। संरचनाओं के आकार के क्रम में धर्मराज रथ, भीम रथ, अर्जुन रथ, नकुल सहदेव रथ तथा द्रौपदी रथ शामिल किए गए हैं।

उत्पत्ति
शिलाकार खंभों का नाम पांडवों - अर्जुन, भीम, युधिष्ठिर, नकुल और सहदेव तथा द्रौपदी के नाम पर रखा गया था। हालाँकि ऐसा माना जाता है कि इन संरचनाओं का महाभारत के प्रतिष्ठित पात्रों से कोई संबंध नहीं है।

 सन्दर्भ 

श्रेणी:स्मारक
श्रेणी:परिसर
हिंदू धर्मशास्त्रों के अनुसार, पांच पवित्र सरोवर बताए जाते हैं जिन्हें सामूहिक रूप से पंच सरोवर या पञ्च सरोवर कहा जाता है। ये हैं: मानसरोवर, बिंदु सरोवर, नारायण सरोवर, पम्पा सरोवर और पुष्कर सरोवर ।  श्रीमद्भागवत पुराण में भी इनका उल्लेख मिलता है।  भारत में पर्यटन का विश्वकोश      , खण्ड २, मनोहर सजनानी चार झीलें भारत में हैं, जबकि मानसरोवर तिब्बत में है।
सरोवर स्थान मानसरोवर तिब्बत, चीनअंगूठाकार मानसरोवर झील बिंदु सरोवर सिद्धपुर, गुजरातअंगूठाकार बिंदु सरोवर (मातृगया) नारायण सरोवर नारायणसर, गुजरातअंगूठाकार नारायण सरोवर पम्पा सरोवर हम्पी, कर्नाटकअंगूठाकार पम्पा सरोवर पुष्कर सरोवर अजमेर, राजस्थानअंगूठाकार पुष्कर सरोवर

 संदर्भ 

श्रेणी:भारत की पवित्र झीलें
श्रेणी:भारत में हिन्दू तीर्थस्थल
श्रेणी:भारत के सरोवर
हिंदू संप्रदाय व धर्मग्रंथों मे अहल्या, द्रौपदी, सीता, तारा और मंदोदरी को विशेष रूप से स्मरण किया जाता है
150पंचकन्या
श्लोक
एक प्रसिद्ध संस्कृत भजन जो पंचकन्या को परिभाषित करता है:

संस्कृत लिप्यंतरण
अहल्या द्रौपदी सीता तारा मंदोदरी तथा।
पंचकन्याः स्मरेन्नित्यं महापातकनाशिनीः ॥

एक संस्करण में सीता के स्थान पर कुंती को रखा गया है: 

संस्कृत लिप्यंतरण
अहल्या द्रौपदी कुन्ती तारा मंदोदरी तथा।
पंचकन्याः स्मरेन्नित्यं महापातकनाशिनी म ॥

अभ्यासी हिंदू, विशेषकर हिंदू पत्नियाँ, इस दैनिक सुबह की प्रार्थना में पंचकन्या को याद करती हैं। उनके नामों की प्रशंसा की जाती है और प्रार्थना को प्रातः-स्मरणीयाह कहा जाता है , जिसे सुबह के शुरुआती घंटों में पढ़ा जाना निर्धारित है। 
चित्र

 सन्दर्भ 

श्रेणी:हिन्दू पौराणिक कथाएँ
श्रेणी:हिन्दू देवियाँ
पंचकुटा राजस्थान में प्रचलित एक प्रमुख खाद्य है। वास्तव में यह राजस्थान में पाई जाने वाली पॉँच वनस्पतियों से बनाई गयी एक सब्जी है। यह वनस्पतियाँ निम्न हैं 
 १.कैर 
 २.कुमटिया
 ३.सांगरी 
 ४.गोंदा
 ५.साबुत लाल मिर्च

राजस्थान की जलवायु के अनुसार यहाँ रेगिस्तान में पाई जाने वाली प्रजातियों से बनाई गई इस सब्जी को अंतरराष्ट्रीय ख्याति प्राप्त है। बड़ी बड़ी पंच सितारा होटलों में इसे परोसा जाता है।

इन वनस्पतियों का विवरण निम्नानुसार है

कैर
 
यह छोटे बेर की आकृति का फल है जो हरा ही पेड़ से तोड़ कर सुखा लिया जाता है। यह कांटेदार छोटी झाडी पर उगता है जिसका नाम केपेरिस डेसिदुआ है। यह जंगलों में बहुतायत से पाया जाता है। 
सांगरी 
इसका पेड़ काफी बड़ा होता है और इसकी लम्बी फलियाँ होती हैं। इसका नाम प्रोसोपिस सिनरेरिया है जिसे हिंदी में खेजडी कहते हैं।
इस पेड़ का रेगिस्तानी इलाके में बहुत महत्व है। इसकी फलियों को तोड़ कर सुखा लिया जाता है जिसे सांगरी कहते हैं।

.कुमटिया

यह अकेसिया सेनेगल नामक पेड़ की फलियों के बीज होते हैं। इसका पेड़ भी जंगलों में बहुतायत से पाया जाता है।

गोंदा
इसका पेड़ काफी बड़ा होता है तथा एक ही पेड़ पर यह प्रचुर मात्र में लगते हैं, इनका आकार छोटी कांच की गोली जितना होता है। इसका आचार बहुत स्वादिष्ट होता है। इसका नाम कोर्डिया मिक्सा है।

लाल मिर्च

हरी मिर्च को तोड़ कर सुखा लिया जाता है तथा चटनी आदि के लिए काम में लिया जाता है।

विधि :-उपरोक्त पांचो सब्जियां बाजार में सूखी मिलती हैं, अगर आप चाहें तो मौसम में जब इसका फल वृक्षों पर लगता है आप किसी भी खेत में से इसे तोड़ कर घर पर सुखा सकते हैं। पहले इसे रात भर पानी में भिगो दिया जाता है और सुबह अच्छे तेल मसाले में छोंक लिया जाता है। यह सब्जी काफी दिन तक ख़राब भी नहीं होती.

श्रेणी:राजस्थानी खाना
श्रेणी:भारतीय खाना
पंचकुला ज़िला भारत के हरियाणा राज्य का एक ज़िला है। ज़िले का मुख्यालय पंचकुला है।"  : , , ,     ,"  , 2018":    ,"   ,  , 2006,  9788183240468" (,     ),    .. ,   , 2001,  9788123734859

 इन्हें भी देखें 
 पंचकुला
 हरियाणा
 हरियाणा के जिले

 सन्दर्भ 

श्रेणी:हरियाणा के जिले
पंचकुला विधानसभा निर्वाचन क्षेत्र, हरियाणा हरियाणा के पंचकुला जिले में स्थित एक विधान सभा क्षेत्र है। यह अम्बाला लोक सभा निर्वाचन क्षेत्र के अन्तर्गत आता है।

 विधायक 
इस क्षेत्र के वर्तमान विधायक देवेन्द्र कुमार बंसल हैं।

 वर्षचुने गये विधायक का नाम पार्टी संबद्धता 2009  देवेन्द्र कुमार बंसल  कांग्रेस 2005   2000    1996    1991   1987   1982   1977   1972   1968   1967    1966  

 सन्दर्भ 

 ये भी देखें 

 अम्बाला लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
पंचकुला () भारत के हरियाणा राज्य के पंचकुला ज़िले में स्थित एक नगर है। यह ज़िले का मुख्यालय भी है और चण्डीगढ़ के शहरी क्षेत्र का हिस्सा माना जाता है।"  : , , ,     ,"  , 2018":    ,"   ,  , 2006,  9788183240468" (,     ),    .. ,   , 2001,  9788123734859

 नामोत्पत्ति 
पंचकुला शब्द संस्कृत से लिया गया है पंच (संस्कृत: पंच) (पांच) और कुला (संस्कृत: कुला) (नहरों)  जिसका मतलब है "5 नहरों का शहर"।

 विवरण 
इस शहर की स्थापना 15 अगस्त 1995 को करी गई थी। चण्डीगढ़ की तरह, पंचकुला भी एक नियोजित शहर है। शहर मे मौरनी की पहाड़िया हैं , जिसकी सबसे उची चोटी 1,514 मीटर ऊँची करोह है। इसका कुछ भाग वनों से ढका है और पास में रैतान वन्य जीव अभ्यारण तथा 1975 में स्थापित बीर शिकारगढ वन्य जीव अभ्यारण स्थित हैं। पंचकुला मे पालतु पशु चिकित्सा केन्द्र है। यहाँ गिर प्रजनन केन्द्र (1992-93) और गिद्द प्रजनन केन्द्र (2006) हैं। पंचकुला में योग व प्राकृतिक चिकीत्सा केन्द्र भी हैं। प्रसिद्ध सुखना झील और टिकरताल झील पंचकुला में हैं।

 इन्हें भी देखें 
 पंचकुला ज़िला

 सन्दर्भ 

श्रेणी:हरियाणा के शहर
श्रेणी:पंचकुला ज़िला
श्रेणी:भारत में नियोजित नगर
श्रेणी:पंचकुला ज़िले के नगर
योग की धारणा के अनुसार मानव का अस्तित्व पाँच भागों में बंटा है जिन्हें पंचकोश कहते हैं। ये कोश एक साथ विद्यमान अस्तित्व के विभिन्न तल समान होते हैं। विभिन्न कोशों में चेतन, अवचेतन तथा अचेतन मन की अनुभूति होती है। प्रत्येक कोश का एक दूसरे से घनिष्ठ सम्बन्ध होता है। वे एक दूसरे को प्रभावित करती और होती हैं।

ये पाँच कोश हैं - 
अन्नमय कोश - अन्न तथा भोजन से निर्मित। शरीर और मस्तिष्क। सम्पूर्ण दृश्यमान जगत, ग्रह-नक्षत्र, तारे और हमारी यह पृथ्वी, आत्मा की प्रथम अभिव्यक्ति है। यह दिखाई देने वाला जड़ जगत जिसमें हमारा शरीर भी शामिल है यही अन्न से बना शरीर अन्नरसमय कहलाता हैं। इसीलिए वैदिक ऋषियों ने अन्न को ब्रह्म कहा है। यह प्रथम कोश है जहाँ आत्मा स्वयं को अभिव्यक्त करती रहती है। शरीर कहने का मतलब सिर्फ मनुष्य ही नहीं सभी वृक्ष, लताओं और प्राणियों का शरीर। जो आत्मा इस शरीर को ही सब कुछ मानकर भोग-विलास में निरंतर रहती है वही तमोगुणी कहलाती है। इस शरीर से बढ़कर भी कुछ है। इस जड़-प्रकृति जगत से बढ़कर भी कुछ है।  जड़ का अस्तित्व मानव से पहिले का है। प्राणियों से पहिले का है। वृक्ष और समुद्री लताओं से पहिले का है। पहिले पाँच तत्वों (अग्नि, जल, वायु, पृथवि, आकाश) की सत्ता ही विद्यमान थी। इस जड़ को ही शक्ति कहते हैं- अन्न रसमय कहते हैं। यही आत्मा की पूर्ण सुप्तावस्था है। यह आत्मा की अधोगति है। फिर जड़ में प्राण, मन और बुद्धि आदि सुप्त है। इस शरीर को पुष्ट और शुद्ध करने के लिए यम, नियम और आसन का प्रवधान है।  
प्राणमय कोश - प्राणों से बना। स्वास लेने से हमारे अन्नमय कोश से जो स्पंदन बाहर तरफ़ जाता है उससे हमारे चारों तरफ़ तरंगों का क्रम बन जाता है, यही हमारा प्राणमय कोश होता है, मानसिक और शारीरिक रूप से स्वस्थ मनुष्य पूर्ण साँस लेता है तो उसका प्राणमय कोश उत्तम अवस्था में रहता है, प्राणायाम के सतत प्रयोग से प्राणमय कोश को स्वस्थ रखा जा सकता है।
मनोमय कोश - मन से बना। हम जो देखते, सुनते हैं अर्थात हमारी इन्द्रियों द्वारा जब कोई सन्देश हमारे मस्तिष्क में जाता है तो उसके अनुसार वहाँ सूचना एकत्रित हो जाती है, और मस्तिष्क से हमारी भावनाओं के अनुसार रसायनों का श्राव होता है जिससे हमारे विचार बनते हैं, जैसे विचार होंते हैं उसी तरह से हमारा मन स्पंदन करने लगता है और इस प्रकार प्राणमय कोश के बाहर एक आवरण बन जाता है यही हमारा मनोमय कोश होता है 
विज्ञानमय कोश - अन्तर्ज्ञान या सहज ज्ञान से बना कोश विज्ञानमय कोश कहलाता है।
आनंदमय कोश - आनन्दानुभूति से बना।

योग मान्यताओं के अनुसार चेतन और अवचेतन मन का संपर्क प्राणमय कोश के द्वारा होता है  । स्वामी सत्यानंद सरस्वती द्वारा लिखित स्वर योग के तहत कोशों के मनोवैज्ञानिक आयाम, शारीरिक दशा और अनुभूति के प्रकार का उल्लेख किया गया।

 सन्दर्भ 

इन्हें भी देखें
कोश (डिक्शनरी)
राजकोष

बाहरी कड़ियाँ
पाँच कोश और उनका अनावरण (स्पीकिंग ट्री)
आत्मा का अन्नमय कोश-1 (वेबदुनिया)

श्रेणी:योग
वाराणसी को प्रायः गंगा नदी के दो संगमों: एक वरुणा नदी से और दूसरा असी नदी से संगम के बीच बतायी जाती है। इन संगमों के बीच की दूरी लगभग २.५ मील है। इस दूरी की परिक्रमा (दोनों ओर की यात्रा) हिन्दुओं में पंचकोसी यात्रा कहलाती है। इसक यात्रा का समापन साक्षी विनायक मंदिर में किया जाता है। 

श्रेणी:हिन्दू तीर्थ स्थल
श्रेणी:वाराणसी
पंचखोला भारतीय राज्य उत्तराखण्ड राज्य के कुमाऊँ मण्डल के अल्मोड़ा जिले की रानीखेत तहसील का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

पंचखोला, रानीखेत तहसील
पंचखोला, रानीखेत तहसील
पंचगंगा घाट, कोल्हापुर के उत्तर-पश्चिम में पंचगंगा नदी पर निर्मित प्रसिद्ध घाट है। इस घाट के आस-पास कई छोटे बड़े मन्दिर हैं जिसमें से कुछ नदी के बीच भी स्थित हैं। पंचघंगा घाट पूरी तरह से पत्थरों से निर्मित है। यह बहुत बड़ा है और प्राकृतिक सौन्दर्य से भरपूर है। 

यहीं पर सन्त एकनाथजी ने वारकरी सम्प्रदाय का महान ग्रन्थ श्रीएकनाथी भागवत लिखकर पूरा किया और काशिनरेश तथा विद्वतजनों द्वारा उस ग्रन्थ की हाथी पर शोभायात्रा बड़ी धूमधामसे निकाली गयी।
आलमगीर मस्जिद जो स्थानीय स्तर पर बेनी माधव का डेरा के नाम से जानी जाती है, यहाँ स्थित है। अब इसकी मीनारें कम ऊंचाई की रह गई हैं। वास्तव में यह मस्जिद अपने समय के सबसे बड़े मंदिर बिंदु माधव के अवशेषों पर खड़ी है। यह विष्णु जी का एक विशाल मंदिर हुआ करता था जो पंचगंगा से राम घाट तक फैला हुआ था। बाद में औरंगज़ेब ने इसे तहस-नहस कर दिया और यहीं बनवाई शानदार मस्जिद। पंचगंगा हिंदू-मुस्लिम संबंधों की एक और कड़ी अपने में समेटे हुए है। यह कड़ी है मध्ययुगीन काल के सूफी संत कबीर के रूप में। एक मुस्लिम जुलाहे के पुत्र कबीर अपनी रचनाओं और मानवीय दृष्टिकोण के चलते हिंदू-मुस्लिम दोनों ही वर्गों में समान रूप से लोकप्रिय थे। नदी के मुहाने पर तीन तरफ से घिरी कोठरियां हैं, जो बरसात के मौसम में पानी में डूबी रहती हैं। इनमें से कुछ में शिवलिंग हैं तो कुछ में भगवान विष्णु की मूर्तियां स्थापित हैं। कुछ खाली भी पड़ी हैं जिनका इस्तेमाल ध्यान और योग करने में किया जाता है। यहीं पर है पांच नदियों के संगम का प्रतीक मंदिर। धूतपाप और किरण जैसी अदृश्य नदियों समेत यमुना, सरस्वती और गंगा नदी का यह मिलन स्थल है।

उत्तर की ही तरफ त्रिलोचन घाट से भी आगे पड़ता है त्रिनेत्र शिव का प्रतीक शिवलिंग। इसके आगे गंगा नदी वाराणसी के कुछ ऐसे इलाकों से होकर गुजरती है जो आजकल मुस्लिम बाहुल्य क्षेत्र हैं। यहां पड़ने वाले घाट भी समय के साथ-साथ अपनी प्रासंगिकता खो चुके हैं और महज कच्चे घाट ही बचे हैं।

शहर के बाहरी हिस्से में पड़ने वाले आदि केशव घाट पर वरुण नदी गंगा में मिलती है। बरसात के दिनों में यहां पहुंचना भी मुश्किल है क्योंकि यह पूरी तरह से पानी में डूब चुका होता है। यह वह स्थान है जहां भगवान विष्णु शिवजी के दूत बनकर आए थें। वास्तव में यही शहर का मूल स्थान है। कालांतर में शहर का फैलाव दक्षिण की दिशा में हुआ। आदि केशव के आस-पास भगवान गणेश के कई मंदिर हैं।
श्रेणी:भारत के प्रसिद्ध घाट
पंचगंगा नदी ( ) भारत के महाराष्ट्र राज्य में बहने वाली एक नदी है। यह कृष्णा नदी की एक उपनदी है और कोल्हापुर ज़िले में नरसोबावाड़ी के समीप कृष्णा में विलय होती है।   -    -  

 इन्हें भी देखें 
 कृष्णा नदी
 नरसोबावाड़ी

 सन्दर्भ 

श्रेणी:महाराष्ट्र की नदियाँ
श्रेणी:कृष्णा नदी की उपनदियाँ
श्रेणी:कोल्हापुर ज़िला
पंचगंगावल्ली नदी ( ) भारत के कर्नाटक राज्य में बहने वाली एक नदी है। यह पांच नदियों - सौपर्निका नदी, वराही नदी, केदका नदी, चक्र नदी और कुब्जा नदी - के संगम से उत्पन्न होती है। यह संयुक्त नदी कुछ दूर बहकर उडुपी ज़िले के गंगोल्ली में अरब सागर में विलय हो जाती है।"     ,"    ,  , 2017,  9781787012394"       ,"   , 2017,  9780241332894

 इन्हें भी देखें 
 सौपर्निका नदी
 वराही नदी
 केदका नदी
 चक्र नदी
 कुब्जा नदी

 सन्दर्भ 

श्रेणी:कर्नाटक की नदियाँ
पंचगनी () भारत के महाराष्ट्र राज्य के सतारा ज़िले में स्थित एक नगर है। यह पश्चिमी घाट में स्थित एक हिल स्टेशन है, जहाँ कई पर्यटक आकर्षण हैं। यह महाबलेश्वर से 20 किमी, पुणे से 108 किमी और मुम्बई से 250 किमी दूर है। पंचगनी कई प्रमुख आवासीय शिक्षण संस्थानों के लिए भी प्रसिद्ध है।"   :    ,"  ,     . ., 2015,  9789380844831",   ,"  ,  , 2010,  9788179914458

 इतिहास 
पंचगनी की खोज ब्रिटिश लोगों के द्वारा की गयी थी यह ब्रिटिश लोगों के लिए गर्मियों से बचने के एक जगह के रूप में प्रसिद्ध था। १८६० के दशक में जॉन चेस्सों नामक एक अंग्रेज अधीक्षक नियुक्त हुआ था। उसने पश्चिमी दुनिया के बहुत सारे पौधों की प्रजातियों को पंचगनी में लगाया जिसमे सिल्वर ओक एवं पोइंसेत्टिया प्रमुख हैं। जो अब पूरी तरह से पंचगनी के ही समझे जाते हैं। महाबलेश्वर ब्रिटिश लोगों के लिए गर्मी की पसंदीदा जगह थी लेकिन मानसून के दौरान यह निर्जन एवं रहने के लायक नहीं रह जाता था। पंचगनी का मौसम सालों भर खुशनुमा होता था इसलिए इसको अंग्रेजों द्वारा इससे आराम गृह के तौर पर विकसित किया। जॉन चेस्सन को एक उपयुक्त जगह खोजने के लिए प्रतिनियुक्त किया गया था। उन्होंने रुस्तमजी दुबाश की सहायता से इस क्षेत्र में पहाड़ियों का सर्वेक्षण किया, और अंत में पांच गांवों के आसपास के क्षेत्र को चुना एवं पंचगनी। इसके अधीक्षक के तौर पर चेस्सन को नियुक्त किया गया। 

पंचगनी के बुनियादी ढाँचे को विकसित करने के लिए चेस्सन ने विभिन पेशेवरों को यहाँ बसाने के लिए जिसमे दरजी, धोबी , कसाई, सब्जी विक्रेताओं, बिल्डिंग ठेकेदार इत्यादि प्रमुख थे। उनको बाज़ार के नीचे वाले क्षेत्र को आवंटित किया गया एवं यह ग्राम स्थान के नाम से जाना जाता था। चेस्सन को सेंट पीटर चर्च के कब्रिस्तान में दफन किया गया है।

 भूगोल और जलवायु 
पंचगनी सहयाद्री पर्वत शृंखला के पाँच पहाड़ियों के मध्य में बसे है, इसके अलावा इसके चारों ओर पांच गांव भी बसे हैं जो निमंलिखित हैं दंदेघर, खिंगर, गोद्वाली, अमरल एवं तैघाट हैं। कृष्णा नदी यहाँ पास से ही बहती है एवं इसपर एक बांध भी बनाया गया है। 

 आवागमन  
पंचगनी कास पठार से लगभग एक घंटे की ड्राइव पर है। यह पुणे से दो घंटे की दूरी पर एवं गोवा से आनेवाले यात्रियों के लिए पंचगनी एक रुकने की जगह है। यहाँ रहने के लिए कई सुविधाएं हैं जिसमे होटल, घर और शिविर इत्यादि शामिल हैं।

सीमाएं: - प्रमुख शहरों से पंचगनी की दूरी इस प्रकार हैं: मुंबई से - 285 किमी - - पुणे से 100 किमी महाबलेश्वर से - 18 किमी, सतारा से - 45 किमी और वाई से - 10 किमी की दूरी पर हैं 

 जलवायु 
पंचगनी का तापमान सर्दियों के दौरान 12 के आसपास होता है, और कभी कभी गर्मियों के दौरान 34 पहुंचता है; हालांकि नमी का स्तर बहुत ही निम्न होता है। 

 जनसांख्यिकी 
भारत की 2011 की जनगणना के अनुसार, पंचगनी की आबादी 14,894 की थी जिसमे पुरुषों की आबादी 8,335, और महिलाओं के 6,559 हैं। पंचगनी की साक्षरता 92.49 हैं, (जो 82.34 के राज्य के औसत से अधिक है)। पुरुष और महिला साक्षरता 95.49 और 88.70 क्रमशः है।

 इन्हें भी देखें 
 महाबलेश्वर
 सतारा ज़िला

 सन्दर्भ 

श्रेणी:सतारा ज़िला
श्रेणी:महाराष्ट्र के शहर
श्रेणी:सतारा ज़िले के नगर
श्रेणी:महाराष्ट्र में हिल स्टेशन
श्रेणी:सतारा ज़िले में पर्यटन आकर्षण
पंचगाँव भारतीय राज्य उत्तराखण्ड राज्य के कुमाऊँ मण्डल के अल्मोड़ा जिले का एक गाँव है। यह गाँव अल्मोडा तहसील के अंतर्गत आता है।
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

पंचगाँव, अल्मोडा तहसील
पंचगाँव, अल्मोडा तहसील
पंचघाघ जलप्रपात ( ) भारत के झारखण्ड राज्य के खूंटी ज़िले में स्थित एक जलप्रपात है। यह वास्तव में पाँच अलग प्रपात हैं।"        ,"   ,  , 2003"    ,"  ,   , 2002

 इन्हें भी देखें 
 खूंटी ज़िला

 सन्दर्भ 

श्रेणी:खूंटी ज़िला
श्रेणी:झारखण्ड के जलप्रपात
वस्त्र के ऊपर बुद्धों के चित्र
'ध्यानी बुद्ध अक्षोभ्य', तिब्बती थंका, १३वीं शताब्दी के अन्तिम काल, होनोलुलू कला संग्रहालय। पृष्ठ भाग में पंचबुद्धों के चित्र हैं।

वज्रयान बौद्ध धर्म में पंचतथागत (), तथा 'पंचजिन' (पांच विजेता), आदिबुद्ध के पाँच अवतारों एवं पांच गुणों के द्योतक हैं। , , ;  :       ,  210. 

सन्दर्भ

इन्हें भी देखें

श्रेणी:बुद्ध
पंचतरणी () भारत के जम्मू और कश्मीर प्रदेश के अनंतनाग ज़िले में अमरनाथ गुफा के लिए जाने वाले तीर्थमार्ग पर एक धार्मिक व पर्यटन के महत्व वाला स्थान है। यह पहलगाम से यात्रा आरम्भ करने पर 40 किमी बाद और उत्तर में शेषनाग झील से 15 किमी बाद आता है। यह पंचतरणी नदी के किनारे एक मर्ग (घासभूमि मैदान) में स्थित है और इस घाटी को भी पंचतरणी घाटी कहा जाता है। यह स्थान 11,500 फुट (3,500 मीटर) पर है और हिम-ढके पर्वतों से घिरा हुआ है। पंचतरणी नदी आसपास की हिमानियों से आने वाली पांच जलधाराओं के संगम से बनती है। जो यात्री हेलिकॉप्टर द्वारा अमरनाथ तीर्थयात्रा करते हैं, उन्हें भी पंचतरणी में ही उतारा जाता है। यहाँ से अमरनाथ तीर्थ लगभग 6 किमी (3.7 मील) दूर है और यह रास्त्ता केवल पैदल या टट्टुओं पर ही तय किया जा सकता है।   ,  . , 2003,  "   ",  , .81, ..  , 2008, " -   ",  , .210, " ", ..   , ..

 इन्हें भी देखें 
 अमरनाथ गुफा
 शेषनाग झील
 पहलगाम
 अनंतनाग ज़िला

 सन्दर्भ 

श्रेणी:अनंतनाग ज़िले में पर्यटन आकर्षण
300मार्कण्डेय सरोवर
पंचतीर्थ, जगन्नाथ पुरी में स्थित पाँच स्थान है जहाँ के जल में स्नान करना हिन्दू पवित्र मानते हैं और जगन्नाथ पुरी की तीर्थयात्रा तभी पूर्ण मानी जाती है। ये पाँच स्नानस्थल ये हैं-

 इन्द्रदुम्न कुण्ड
 रोहिणी कुण्ड
 मार्कण्डेय कुण्ड
 श्वेतगंगा कुण्ड
 समुद्र - स्वर्गद्वार अंचल के समुद्र को 'महोदधि' (महाउदधिमहान समुद्र) कहा जाता है।

सन्दर्भ
श्रेणी:हिन्दू धर्म
श्रेणी:जगन्नाथ पुरी